عوام کی معیشت اور معیارِ زندگی ملک کی اوّلین ترجیح ہے ؛آیت اللہ صادق آملی لاریجانی

تشخیص مصلحت نظام کونسل کے سربراہ نے قومی یکجہتی کو برقرار رکھنے کی ضرورت پر تاکید کرتے ہوئے کہا کہ تنقید کرنا پوری قوم کا حق ہے لیکن ہمیں محتاط رہنا چاہئے کہ کہیں ایسا نہ ہو کہ یہ تنقیدیں دشمن کے لئے اشارہ یا علامت سمجھی جائیں۔

خبر کا کوڈ: ۸۰

تاریخ: ۱۴ فروردين ۲۰۲۶ - ۲۳:۳۰

آستان نیوز کی رپورٹ کے مطابق؛ تشخیص مصلحت نظام کونسل کے سربراہ آیت اللہ صادق آملی لاریجانی نے موسم سرما کی ایک تقریب کے دوران جو مدرسہ دارالعلم میں منعقد ہوئی طلبا سے خطاب کیا اور بیرونی دباؤ کے خلاف ایرانی قوم کی استقامت پر زوردیتے ہوئے کہا کہ وہ پابندیاں جن کا مقصد ایران کو مفلوج کرنا تھا وہ اسلامی جمہوریہ ایران کو ہتھیار ڈالنے پر مجبور نہیں کر سکیں ، اور یہ استقامت قومی عزت و ووقار اور خود اعتمادی کا نتیجہ ہے ۔
انہوں نے رہبر معظم انقلاب اسلامی کی قیادت میں اسلامی جمہوریہ ایران کے روشن مستقبل کا ذکر کرتے ہوئے کہا کہ دشمن نے فوجی یا اقتصادی دھمکیوں سے ہمیں ڈرانا چاہا ہے حالانکہ ایرانی قوم 47 سال سے مقابلہ کر رہی ہے اور اگردشمن کوئی اقدام کرے گا تو اس پہلے سے زیادہ سخت جواب دیا جائے گا۔
انہوں نے مزید یہ کہا کہ ملکی صلاحتیں دشمن کے تصور سے کئی گنا زیادہ ہیں جس کا ایک چھوٹا سا حصہ ہم نے 12 روزہ دفاعی جنگ میں دیکھایا ہے ۔
آیت اللہ آملی لاریجانی نے اپنی گفتگو کے دوسرے حصے میں عوامی معیشت اور معیارِ زندگی کو ملکی بنیادی ترجیح قرار دیتے ہوئے کہا کہ یہ موضوع ہمیشہ سے رہبر معظم انقلاب اسلامی کے فرمودات میں سرفہرست رہا ہے ۔